Ek is 'n nuweling op die forum en ook maar 'n bietjie dof met die rekenaar, so verskoon maar. My vraag is hoe gaan ek te werk om deur middel van dié klub aansoek te doen vir 'n 29 Mhz radio lisensie. Die antwoord is seker iewers op die forum maar soos ek gesê het, rekenaars is nie my sterk punt nie.
Sodra ek genoeg ou ysters en bottels bymekaar gemaak het om te smous wil ek ook 'n Vhf radio koop. Ek is reeds in besit van twee Navstar handheld 29 Mhz radios wat ek by 'n pandjieswinkel gekoop het. Het 'n buite antenna op die voertuig gemonteer en die radio`s werk heel goed. Nou net om die nodige lisensies te bekom. Hoe gemaak?